text: Skodborg-drabet: Borgerne rykker sammen 
  06 januar 2011 kl. 12.50
  Et chokerende begivenhed - som mordet i Skodborg - får ofte borgerne i et mindre samfund til at rykke sammen.  
  Det tilsyneladende brutale mord på den vellidte entreprenør og gårdejer Jørn Brøgger Lund får naturligvis mange borgere i den ellers fredelige landsby til at reagere voldsomt. Når pressen efterfølgende rykker ind med kameraer, nærgående spørgsmål og med overskrifter som "Skodborg - dødens by", reagerer mange negativt. 
  
  Sammenhold 
  Men netop en chokerende begivenhed og en følelse af at blive presset udefra kan betyde et bedre sammenhold i en gruppe eller som her: En landsby med 1.320 indbyggere.  
  - Når sådan noget sker, rykker et lille bysamfund tættere sammen. De kan lukke af for udefrakommende, der vil blande sig i deres liv. Der er stor forskel på, at bo i byen, hvor det sker, og at sidde langt væk og se det i nyhederne. Det kan faktisk være et sundhedstegn, at byens beboere reagerer sådan. De beskytter hinanden og sig selv, forklarer Rikke Høgsted, chefpsykolog hos Falck Healthcare.
  